text: 26-årig med skarpladt revolver anholdt ved stor politiaktion
  29 juni 2017 kl. 09.01
  Der har igennem knapt et år været flere skudepisoder i Sønderborg. Anholdelsen sker efter intensiv efterforskning.
  Syd- og Sønderjyllands Politi gennemførte i går onsdag en række ransagninger i Sønderborg.
  En større gruppe betjente, blandt andet flere betjente med maskinpistoler, var til stede ved en større politiaktion i Kærvej-kvarteret i Sønderborg.
  I forbindelse med aktionen blev der anholdt en 26-årig mand, der var i besiddelse af en skarpladt revolver.
  Kærvej ligger i samme område, hvor der sidste år blev begået et drabsforsøg – og i forrige weekend blev en mand skudt i benet ved boligblokkene på Nørager, der ligger tæt på netop Kærvej.
  Manden er blevet fængslet i fire uger efter torsdagens grundlovsforhør ved Retten i Sønderborg. Han er sigtet for ulovlig våbenbesiddelse, oplyser Syd- og Sønderjyllands Politi.
  26årig mand netop fængslet 4 uger efter grundlovsforhør for lukkede døre i Retten i Sønderborg.Sigtet for ulovlig våbenbesiddelse #politidk
  
  
  